**Ministru kabineta noteikumu projekta** **"Grozījumi Ministru kabineta 2010. gada 30. novembra noteikumos Nr.  1075 "Valsts un pašvaldību institūciju amatu katalogs"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saeimā 2017. gada 20.aprīlī tika pieņemts likums “Grozījumi Valsts un pašvaldību institūciju amatpersonu un darbinieku atlīdzības likumā”, precizējot likuma 1. pielikuma 55.punktu. Līdz ar to ir nepieciešams veikt grozījumus Ministru kabineta 2010.gada 30.novembra noteikumos Nr. 1075 “Valsts un pašvaldību institūciju amatu katalogs”, precizējot saimes “55. Nacionālo bruņoto spēku darbinieki” aprakstu, līmeņu raksturojumus un amatu paraugaprakstus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tā kā ar Saeimas 2017.gada 20.aprīlī pieņemtajiem grozījumiem Valsts un pašvaldību institūciju amatpersonu un darbinieku atlīdzības likumā tiek precizēts saimes “55.Nacionālo bruņoto spēku darbinieki” apraksts, nepieciešams veikt attiecīgas izmaiņas Ministru kabineta 2010. gada 30. novembra noteikumos Nr. 1075 “Valsts un pašvaldību institūciju amatu katalogs” (turpmāk – amatu katalogs) un precizēt minētās saimes aprakstu, līmeņus, to raksturojumus un amatu paraugaprakstus, kā arī noteikt šīs saimes līmeņiem atbilstošās mēnešalgu grupas. Saimē “55.Nacionālo bruņoto spēku darbinieki” tiek klasificēti tie amati, kuru pildītāji nodrošina Nacionālo bruņoto spēku darbību atbilstoši Ziemeļatlantijas līguma organizācijas *(North Atlantic Treaty Organization – NATO)* (turpmāk – NATO) standartiem un kolektīvās aizsardzības sistēmai un kuri zināšanu un atbildības jomā pielīdzināmi instruktoru un virsnieku sastāvam. Nacionālo bruņoto spēku darbinieku amati atbilstoši tiem paredzētajām funkcijām, uzdevumiem un atbildībai, kā arī ievērojot komandvadību un militāro hierarhiju, samērojami ar profesionālā dienesta karavīru pakāpēm noteiktajiem amatiem pielīdzināmām zināšanām, prasmēm un atbildības apjoma, tādējādi:- I līmenis pielīdzināms instruktoru - kaprāļa, seržanta un virsseržanta (Jūras spēkos – bocmaņa) pakāpei noteiktā amata pienākumiem;- II līmenis – instruktora - štāba virsseržanta (Jūras spēkos – štāba bocmaņa) un virsnieku – kapteiņa (Jūras spēkos – kapteiņleitnanta) un majora (Jūras spēkos – komandleitnanta) pakāpei noteiktā amata pienākumiem;- III līmenis – virsnieka – majora (Jūras spēkos – komandleitnanta) pakāpei noteiktā amata pienākumiem;- IV līmenis – virsnieku - majora (Jūras spēkos – komandleitnanta), pulkvežleitnanta (Jūras spēkos – komandkapteiņa) pakāpei noteiktā amata pienākumiem;- V līmenis – virsnieka - pulkvežleitnanta (Jūras spēkos – komandkapteiņa) pakāpei noteiktā amata pienākumiem.Projektā paredzētās izmaiņas attiecināmas uz tiem Aizsardzības nozares institūciju civilo darbinieku amatiem, kuru atbildības līmenis, vadības apjoms un pamatpienākumi, ņemot vērā to specifiku, līdz šim nebija atrodami nevienā no Ministru kabineta 2010. gada 30. novembra noteikumos Nr. 1075 “Valsts un pašvaldību institūciju amatu katalogs” iekļauto saimju (apakšsaimju) un līmeņu aprakstiem. Pārējo nozares civilo amatu klasificēšanā izmaiņas nav paredzētas. Nacionālo bruņoto spēku darbiniekiem ir saglabāts iepriekš noteikto piecu līmeņu skaits, tomēr paplašināts tvērums, ieviešot V līmeni (iepriekš IA,IB,II,III,IV līmenis), nepārsniedzot iepriekš noteikto mēnešalgu grupu amplitūdu, lai normatīvo regulējumu varētu piemērot jaunajai situācijai- likumdevēja pieņemtajiem grozījumiem likumā. Ministrija Nacionālo bruņoto spēku amatu klasificēšanas rezultātu apkopojumu iesniegs saskaņošanai Valsts kancelejā. |
| 3. | Projekta izstrādē iesaistītās institūcijas | 1. Aizsardzības ministrija un Nacionālie bruņotie spēki
 |
| 4. | Cita informācija | Aizsardzības ministrija normatīvā akta izpildi nodrošinās atbilstoši tai piešķirtajiem budžeta līdzekļiem no budžeta programmas 22.00.00 “Nacionālie bruņotie spēki” apakšprogrammas 22.10.00 “Starptautisko operāciju un Nacionālo bruņoto spēku personālsastāva centralizētais atalgojums” ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizsardzības resora institūciju amatpersonas un darbinieki  |
| 2. | Tiesiskā regulējuma ietekme uz tautsaimniecību un administratīvo slogu  | Sabiedrības grupām projekta tiesiskais regulējums nemaina tiesības un pienākumus, kā arī veicamās darbības  |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības resora institūcijas |
| 2. | Projekta izpildes ietekme uz pārvaldes funkcijām un institucionālo struktūru.  | Projekts šo jomu neskar, jo neietekmē pārvaldes funkcijas un institucionālo struktūru |
| 3. | Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 4. | Cita informācija | Nav |

Anotācijas III–VI sadaļas – projekts šo jomu neskar.

Aizsardzības ministrs Raimonds Bergmanis

Vizē:

Valsts sekretārs Jānis Garisons

11.08.2017 14:53

635

I.Muceniece, 67335200

ilze.muceniece@mod.gov.lv